smcproject/ml-wiki-sentences huggingface dataset:
തെക്കൻ കിർഗിസ് "രാജ്ഞി" കുർമാൻജാൻ ദാറ്റ്ക യുടെ സ്മാരകം, സോവിയറ്റ് കാലഘട്ടത്തിനുശേഷം അവശേഷിച്ച ഏതാനും ലെനിൻ പ്രതിമകൾ തുടങ്ങി നിരവധി ചരിത്ര സ്മാരകങ്ങൾ ഇവിടെ നിലനിൽക്കുന്നു.
സോവിയറ്റ് യൂണിയന്റെ പതനത്തിനു ശേഷം തുറന്നുകൊടുത്ത ഒരു റഷ്യൻ ഓർത്തഡോക്സ് ദേവാലയം, രാജ്യത്തെ ഏറ്റവും വലിയ പള്ളി (വ്യാപാരകേന്ദ്രത്തിനു തൊട്ട് സ്ഥിതിചെയ്യുന്നു), പതിനാറാം നൂറ്റാണ്ടിൽ നിർമ്മിക്കപ്പെട്ട റാബത് അബ്ദുൽഖാൻ മസ്‍ജിദ് എന്നവയും ഇവിടെ കാണാവുന്നതാണ്.
കിർഗിസ്ഥാനിലെ ഏക ലോക പൈതൃക സ്ഥലമായ സുലൈമാൻ പർവ്വതം ഓഷെ നഗരത്തിൻറെയും അതിൻറെ പരിസരപ്രദേശങ്ങളുടേയും മനോഹരമായ കാഴ്ച നൽകുന്നു.
" സ്റ്റോൺ ടവർ " എന്നറിയപ്പെടുന്ന പുരാതനകാലത്തെ പ്രശസ്തമായ നാഴികക്കല്ലായി ചില ഗവേഷകരും ചരിത്രകാരന്മാരും ഈ പർവ്വതത്തെ കരുതുന്നു.
ക്ലോഡിയസ് ടോളമി തന്റെ പ്രസിദ്ധമായ ഭൂമിശാസ്ത്രഗ്രന്ഥത്തിൽ (ടോളമി) ഇതേക്കുറിച്ച് എഴുതിയിട്ടുണ്ട്.
യൂറോപ്പിനും ഏഷ്യയ്ക്കും ഇടയിൽ കാരവനുകൾ സഞ്ചരിച്ചിരുന്ന പുരാതന സിൽക് റോഡിലെ കരമാർഗ്ഗമുള്ള വ്യാപാര പാതയുടെ മദ്ധ്യ ബിന്ദുവായി ഓഷ് അറിയപ്പെട്ടിരുന്നു.
നാഷണൽ ഹിസ്റ്റോറിക്കൽ ആർക്കിയോളജിക്കൽ മ്യൂസിയം കോംപ്ലക്സ് സുലൈമാൻ ഈ പർവ്വതത്തിനുള്ളിൽ കൊത്തിയെടുത്തു നിർമ്മിച്ചതാണ്.
പുരാവസ്തു, ഭൂമിശാസ്ത്രപരവും ചരിത്രപരവുമായ കണ്ടെത്തലുകൾ, പ്രാദേശിക സസ്യജാതികളുടെയും ജന്തുക്കളുടെയും വിവരങ്ങൾ എന്നിവയെക്കുറിച്ചെല്ലാമുള്ള വിവരങ്ങൾ ഇവിടെനിന്നു ലഭിക്കുന്നു.
ആദ്യ പാശ്ചാത്യ-ശൈലിയിലുള്ള സൂപ്പർമാർക്കറ്റ് നരോഡ്നിയി  2007 മാർച്ചിൽ ഇവിടെ തുറന്നിരുന്നു.
ഓഷ് സിറ്റി 182.5 ചതുരശ്ര കിലോമീറ്റർ (70.5 ചതുരശ്രമൈൽ) വിസ്തൃതിയുള്ളതും തലസ്ഥാന നഗരമായ ബിഷ്കെക്ക് പോലെ ഏതെങ്കിലും പ്രവിശ്യയുടെ ഭാഗമല്ലാതെ പ്രത്യേകമായി നിയന്ത്രിക്കപ്പെടുന്നതുമാണ്.
എന്നിരുന്നാൽക്കൂടി ഇത്  ഒാഷ് മേഖലയുടെ ആസ്ഥാനവുമാണ്.
നഗരപരിസരങ്ങൾക്കു പുറമെ മറ്റു 11 ഗ്രാമങ്ങളുടെ നിയന്ത്രണവും ഈ നഗരത്തിനാണ് നൽകിയിരിക്കുന്നത്.
അൽമലിക്, അരക്, ഗുൽബാർ-ടോളോയ്ക്കോൺ, ജപലാക്, കെങ്കേശ്, കെർമെ-ടോ, ഓർക്കെ, പ്യാറ്റിലെറ്റ്ക, റ്റീക്, ഒസ്ഗർ, ടെലോയ്ക്കോൺ എന്നീ ഗ്രാമങ്ങളുടെ ഭാഗങ്ങൾ എന്നിവയാണിവ.
ബിഷ്കെക്കിന് ശേഷം കിർഗിസ്ഥാനിലെ രണ്ടാമത്തെ വലിയ നഗരമാണ് ഓഷ്.
2009 ലെ സെൻസസ് പ്രകാരം ഈ നഗരത്തിലെ ആകെ ജനസംഖ്യ 258,111 ആയിരുന്നു.
ഇതിൽ ഓഷ് നഗരത്താൽ നിയന്ത്രിക്കപ്പെടുന്ന 11 ഗ്രാമങ്ങളിലെ 25,925 പേരും ഉൾപ്പെടുന്നു.
Downtown Osh, seen from Sulayman Too on 7 August 2006.
മധ്യേഷ്യയിലെ ഏറ്റവും പുരാതനമായ ജനവാസകേന്ദ്രങ്ങളിലൊന്നാണ് ഈ നഗരം.
സിൽക്ക് റോഡിനു സമാന്തരമായി നിലനിൽക്കുന്ന ഒരു പ്രധാന സിൽക്ക് ഉത്പാദനകേന്ദ്രമായി എട്ടാം നൂറ്റാണ്ടിൻറെ പ്രാരംഭത്തിൽ ഓഷ് അറിയപ്പെട്ടിരുന്നു.
ഈ പ്രശസ്തമായ വ്യാപാര മാർഗ്ഗം അലൈ മൗണ്ടൈൻസ് മുറിച്ച് കിഴക്ക് കാഷ്‍ഗറിലേക്ക് എത്തുന്നു.
അവലംബം ↑ {{ cite web }} :  CS1 maint: bot: original URL status unknown ( link ) ↑ ↑ ↑ In Osh opened a supermarket "Narodnyj" Archived 2012-03-27 at the Wayback Machine .
സാറാ റൂ ഇംഗ്ലീഷ് വിലാസം https://ml.wikipedia.org/wiki/Sara_Rue
സാറാ റൂ (ജനനം: ജനുവരി 26, 1979) ഒരു അമേരിക്കൻ അഭിനേത്രിയാണ്.
പോപ്പുലർ എന്ന പരമ്പരയിലെ കാർമെൻ ഫെറാറ, ലെസ് ദാൻ പെർഫെക്റ്റിലെ ക്ലോഡ് കേസി എന്നീ കഥാപാത്രങ്ങളിലൂടെയാണ് അവർ കൂടുതലായി അറിയപ്പെടുന്നത്.
2011 ൽ, ദ സിഡബ്ല്യു ടെലിവിഷൻ നെറ്റ്വർക്കിന്റെ റിയാലിറ്റി പരമ്പരയായിരുന്ന ഷെഡിംഗ് ഫോർ ദ വെഡ്ഡിംഗിൽ അവർ ആതിഥേയത്വം വഹിച്ചു.
കോമഡി പരമ്പരയായിരുന്ന റൂൾസ് ഓഫ് എൻ‌ഗേജ്‌മെന്റിൽ അവർ ആവർത്തിച്ചുള്ള വേഷം ചെയ്യുകയും അതിൽ സോഫ്റ്റ്ബോൾ ടീം അംഗവും ജെഫ് ബിൻ‌ഹാമിന്റെ ഉത്തമ സുഹൃത്തുമായ ബ്രെൻഡയുടെ വേഷം അഭിനയിച്ചു.
എബിസി നെറ്റ്വർക്കിന്റെ ഹ്രസ്വകാല ഹാസ്യ പരമ്പരയായിരുന്ന മാലിബു കൺട്രിയിൽ കിം എന്ന കഥാപാത്രത്തെ തുടർച്ചയായി അവതരിപ്പിക്കുകയും ടിവി ലാൻഡ് ചാനലിന്റെ കോമഡി സീരീസായ ഇംപാസ്റ്ററിലെ പ്രധാന അഭിനേതാവായി പ്രത്യക്ഷപ്പെടുകയും ചെയ്തു.
എ സീരീസ് ഓഫ് അൺഫോർച്ചുണേറ്റ് ഇവന്റ്സ് എന്ന പരമ്പരയുടെ രണ്ടാം സീസണിലെ ഒലീവിയ കാലിബൻ എന്ന കഥാപാത്രത്തിലൂടെയും അവർ ഏറെ അറിയപ്പെടുന്നു.
സാറാ ഷ്ലാക്ക്മാൻ എന്ന പേരിൽ ന്യൂയോർക്ക് നഗരത്തിൽ ഒരു മുനിസിപ്പൽ ജോലിക്കാരിയും മുൻ നടിയുമായിരുന്ന ജോവാൻ ഷ്ലാക്ക്മാൻ (മുമ്പ്, റൂ), സ്റ്റേജ് മാനേജർ മാർക്ക് ഷ്ലാക്ക്മാൻ എന്നിവരുടെ മകളായി സാറാ റൂ ജനിച്ചു.
മാതാപിതാക്കൾ ബ്രോഡ്‌വേ തീയറ്ററിൽ സജീവമായിരുന്ന കാലത്ത് രണ്ട് പെൺമക്കളിൽ മൂത്തയാളായ സാറാ ന്യൂയോർക്കിലാണ് വളർന്നത്.
അവർ യഹൂദ മതവിശ്വാസിയാണ്.
1988 ൽ കെവിൻ സ്പേസിയുടെ മകളായി റോക്കറ്റ് ജിബ്രാൾട്ടർ എന്ന സിനിമയിൽ പ്രത്യക്ഷപ്പെട്ട സാറാ റൂ തന്റെ ഒൻപതാമത്തെ വയസ്സിൽ അഭിനയ ജീവിതം ആരംഭിച്ചു.
റോസന്നേ എന്ന ടിവി ഷോയിലെ കഥാപാത്രങ്ങളായ റോസന്നെയുടെയും ഡാന്റെയും ആദ്യ കൂടിക്കാഴ്ചയിലെ ഒരു നൃത്തത്തിൽ റൂ ചെറുപ്പക്കാരിയായ റോസന്നെയുടെ വേഷം അവതരിപ്പിച്ചു.
ഫെനം, മൈനർ അഡ്ജസ്റ്റ്മെന്റ്സ്, സോ, ഡങ്കൻ, ജാക്ക് ജെയ്ൻ, ER, ദ ഡിവിഷൻ, പോപ്പുലർ എന്നീ ടെലിവഷൻ പരമ്പരകളിലെ വേഷങ്ങൾ ഏറ്റെടുക്കുന്നതിനു മുമ്പ് അവർ ഗ്രാൻഡ് എന്ന കോമഡി പരമ്പരയിലെ വേഷം ചെയ്തിരുന്നു.
എ മാപ്പ് ഓഫ് ദി വേൾഡ് , കാന്റ് ഹാർഡ്‌ലി വെയ്റ്റ്, എ സ്ലിപ്പിംഗ് ഡൌൺ ലൈഫ്, ഇഡിയൊക്രസി, ജിപ്സി 83 എന്നിങ്ങനെ നിരവധി ചിത്രങ്ങളിൽ അഭിനയിക്കുകയും ഗോർ വെർബിൻസ്കിയുടെ ദി റിംഗ് എന്ന ചലച്ചിത്രത്തിൽ ഒരു ആയയുടെ ഒരു ചെറിയ വേഷം അവതരിപ്പിക്കുകയും ചെയ്തു.
അവരുടെ അഭിനയത്തിൽ ആകൃഷ്ടനായ സംവിധായകൻ മൈക്കൽ ബേ തന്റെ പേൾ ഹാർബർ എന്ന സിനിമയിൽ അവർക്കായി ഒരു വേഷം എഴുതി.
2006 ലെ മൈക്ക് ജഡ്ജിന്റെ ചലച്ചിത്രമായ ഇഡിയൊക്രസിയിൽ ഒരു അറ്റോർണി ജനറലിന്റെ അപ്രധാന വേഷത്തിൽ റൂ പ്രത്യക്ഷപ്പെട്ടിരുന്നു.
2006 ൽ ലോസ് ഏഞ്ചൽസിലെ മാട്രിക്സ് തിയേറ്ററിൽ ഫ്രഞ്ച് സ്റ്റുവാർട്ട്, ജെന്നി ഓ ഹാര , ഗ്രെഗ് ഹെൻറി എന്നിവരോടൊപ്പം സ്റ്റേജ് മ്യൂസിക്കലായ ലിറ്റിൽ ഈജിപ്തിൽ റൂ അഭിനയിച്ചു.
ടു ആൻഡ് എ ഹാഫ് മെൻ എന്ന ചിത്രത്തിൽ ബെർട്ടയുടെ ഗർഭിണിയായ ഇളയ മകളായി അവർ അഭിനയിച്ചു.
സിബിഎസ് ഹാസ്യ പരമ്പരയായിരുന്ന ദി ബിഗ് ബാംഗ് തിയറിയിൽ ലിയോനാർഡ് ഹോഫ്സ്റ്റാഡറുടെ ഫിസിഷ്യനായ കാമുകി ഡോ. സ്റ്റെഫാനി ബാർനെറ്റായി മൂന്ന് എപ്പിസോഡുകൾക്കായി അവർ അഭിനയിച്ചു.
2008 നവംബർ 17 നാണ് ഷോയിൽ ആദ്യമായി അവർ പ്രത്യക്ഷപ്പെട്ടത്.
2009 ൽ മാൻ മെയ്ഡ് , ഫോർ ക്രൈസ്റ്റ്സ് സേക്ക് എന്നീ സിനിമകളിൽ റൂ പ്രത്യക്ഷപ്പെട്ടു.
നോവലിനെയും ദി വിച്ചസ് ഓഫ് ഈസ്റ്റ്‍വിക്ക് എന്ന നോവലിനേയും സിനിമയേയും അടിസ്ഥാനമാക്കി 2009-ൽ ആരംഭിച്ച ഹ്രസ്വകാല പരമ്പരയായിരുന്ന ഈസ്റ്റ്‍വിക്കിൽ റൂ അഭിനയിച്ചിരുന്നു.
2010 ഒക്‌ടോബറിൽ, റൂൾസ് ഓഫ് എൻ‌ഗേജ്‌മെന്റ് എന്ന ടെലിവിഷൻ പരമ്പരയിൽ ജെഫ്, ഓഡ്രി എന്നീ കഥാപാത്രങ്ങളുടെ വാടകമാതാവായ ബ്രെൻഡ എന്ന കഥാപാത്രമായി തുടർച്ചയായ വേഷം ചെയ്തു.
2011 ഡിസംബറിൽ ദി സിഡബ്ല്യുവിന്റെ 'പോസേർസ്' എന്ന പേരിൽ ആരംഭിക്കുന്ന ഒരു പുതിയ ഷോയിൽ റൂ രചനയും അഭിനയിക്കുകയും നിർവ്വഹിക്കുമെന്ന് പ്രഖ്യാപിച്ചിരുന്നു.
2001 ൽ റൂ സംവിധായകനും എഴുത്തുകാരനും നിർമ്മാതാവുമായ മിഷാ ലിവിംഗ്സ്റ്റണെ വിവാഹം കഴിക്കുകയും 2007 ൽ അവർ വിവാഹമോചനം നേടുകയും ചെയ്തു.
പിന്നീട് ഒരു അദ്ധ്യാപകനായ കെവിൻ പ്രൈസിനെ 2011 മെയ് 21 ന് ഒരു പരമ്പരാഗത ജൂത വിവാഹച്ചടങ്ങിൽവച്ച് വിവാഹം കഴിച്ചു.
2013 ഫെബ്രുവരിയിൽ ദമ്പതികളുടെ ആദ്യത്തെ കുട്ടി ഭൂജാതയായി.
സാറായും പ്രൈസും ചേർന്ന് 2016 നവംബറിൽ രണ്ടാമത്തെ മകളെ ദത്തെടുത്തു.
സി. ശരത്ചന്ദ്രൻ ഇംഗ്ലീഷ് വിലാസം https://ml.wikipedia.org/wiki/C.
Sarath_Chandran
കേരളത്തിലെ പ്രമുഖ ഡോക്യുമെന്ററി സംവിധായകനും പരിസ്ഥിതി പ്രവർത്തകനും സിനിമ-ആക്ടിവിസ്റ്റുമായിരുന്നു സി. ശരത്ചന്ദ്രൻ ( ഫെബ്രുവരി 16 1958 - ഏപ്രിൽ 1 2010 ).
1958 ഫെബ്രുവരി 16-നു് ജനിച്ചു.
തിരുവനന്തപുരത്തെ എം.ജി കോളേജിലും തലശ്ശേരിയിലെ ധർമ്മടത്തുമായിരുന്നു വിദ്യാഭ്യാസം.
വിദ്യാർത്ഥിജീവിതകാലത്ത് അടിയന്തരാവസ്ഥയ്ക്കെതിരെയുള്ള സമരങ്ങളുമായി ബന്ധപ്പെട്ട് പ്രവർത്തിച്ചിരുന്നു.
കൊച്ചിയിൽ നിന്നും പ്രസിദ്ധീകരിച്ചിരുന്ന ‘സംക്രമണം’ മാസികയുമായി ബന്ധപ്പെട്ടും പ്രവർത്തിച്ചിരുന്നു.
VIBGYOR ചലച്ചിത്രമേളയുടെ പ്രാരംഭപ്രവർത്തകരിലൊരാളും സംഘാടകനുമാണിദ്ദേഹം.
പ്ലാച്ചിമടയെക്കുറിച്ച് ആയിരം ദിനങ്ങളും ഒരു സ്വപ്നവും (1000 days and a Dream) എന്ന പേരിൽ പി ബാബുരാജിനോടൊപ്പം  ശരത്ചന്ദ്രൻ സംവിധാനം ചെയ്ത  ഡോക്യുമെന്ററി ദേശീയ പുരസ്‌കാരത്തിന് പരിഗണിച്ചിരുന്നു.
2010 ഏപ്രിൽ 1-ന് തീവണ്ടിയിൽ നിന്ന് വീണു മരിച്ചു.
സൈലന്റ്‍വാലിയിൽ നിർമ്മിക്കാൻ ഉദ്ദേശിച്ച  ഹൈഡ്രോ ഇലൿട്രിക്കൽ പദ്ധതി ഉണ്ടാക്കുവാൻ ഇടയുള്ള പാരിസ്ഥിതികനാശം ചൂണ്ടിക്കാട്ടി നടന്ന സമരങ്ങളിൽ ശരത്ചന്ദ്രൻ സജീവപങ്കാളിത്തം വഹിച്ചു.
ഇന്ത്യൻ സിനിമയിലെ മഹാരഥന്മാരായ സംവിധായകർ ജി. അരവിന്ദൻ, ജോൺ അബ്രഹാം എന്നിവരുടെ ചലച്ചിത്രനിർമ്മാണങ്ങളിൽ സഹായിയായി പങ്കെടുത്തു.
ജോൺ അബ്രഹാമിന്റെ നേതൃത്വത്തിൽ വാണിജ്യപരമായ ചലച്ചിത്രനിർമ്മാണത്തിനെതിരെ ജനകീയസിനിമാ നിർമ്മാണത്തിനുള്ള ശ്രമങ്ങൾ ഒഡേസ്സ ഫിലിം സൊസൈറ്റിയുടെ നേതൃത്വത്തിൽ നടക്കുമ്പോൾ അതിൽ നിന്നും പ്രചോദനം ഉൾക്കൊണ്ട് ഡയറക്ട് സിനിമ എന്ന സങ്കല്പം അടിസ്ഥാനമാക്കി സിനിമകളുമായി ജനങ്ങളുടെ ഇടയിലേക്ക് ഇറങ്ങി.
1998-ൽ വിഎച്ച്എസ് ക്യാമറയും വീഡിയോ പ്രൊജക്ടറുമായി പ്രവർത്തനം ആരംഭിച്ചു.
അഞ്ച് വീഡിയോ ഡോക്യുമെന്ററികൾ നിർമ്മിക്കുകയും അവയുമായി ഗ്രാമങ്ങളിലും നഗരങ്ങളിലും കോളേജ് ക്യാമ്പസുകളിലും സ്വന്തം പ്രൊജക്ടറുമായി പ്രദർശനം നടത്തി.
പരിസ്ഥിതി, പൗരാവകാശം, സാമൂഹികപ്രശ്നങ്ങൾ എന്നിവയിൽ കേരളീയസമൂഹത്തിൽ അവബോധം വ്യാപകമാക്കുന്നതിൽ ശരത്ചന്ദ്രന്റെ ചലച്ചിത്രങ്ങളും അവയുടെ പ്രദർശനങ്ങളും നിർണ്ണായകമായ പങ്ക് വഹിച്ചു.
പി. ബാബുരാജുമായി ചേർന്ന് നിർമ്മിച്ച ഡോക്യുമെന്ററികൾ അന്തർദ്ദേശീയശ്രദ്ധനേടിയിട്ടുണ്ട്.
പ്രധാനപ്പെട്ട ഡോക്യുമെന്ററികൾ നമ്പർ പേരു് വർഷം സമയം നിർമ്മാണം സംവിധാനം ചെറു വിവരണം 1 1000 ദിനങ്ങളും ഒരു സ്വപ്നവും(1000 days and a dream) 2006 60 മിനുട്ടുകൾ തേർഡ് ഐ ഫിലിംസ് സി ശരത്ചന്ദ്രൻ , പി ബാബുരാജ് പ്ലാച്ചിമട സമരപ്രവർത്തകരുടെ ഊർജ്ജവും സ്വപ്നങ്ങളും നാലര വർഷത്തെ സമര ചരിത്രവും പ്രധാന പ്രശ്നങ്ങളും പ്രമേയമാക്കിയ ചിത്രം 2 ഒരു മഴുവിന്റെ ദൂരം മാത്രം (Only an axe away) 2004 40 മിനിറ്റ് തേർഡ് ഐ ഫിലിംസ് സി.ശരത്ചന്ദ്രൻ, പി.ബാബുരാജ് സൈലന്റ് വാലി സമരത്തിന്റെ ചരിത്രവും പാത്രക്കടവ് ജലവൈദ്യുതപദ്ധതി തുടങ്ങാനുള്ള ശ്രങ്ങൾക്കെതിരെയുള്ള ജനകീയ സമരവുമാണ് ഈ ഡോക്യുമെന്ററിയുടെ പ്രമേയം .
മികച്ച ഡോക്യുമെന്ററി സിനിമയ്ക്കുള്ള 2005 ലെ  ജീവൻ ടിവി അവാർഡ് ലഭിച്ചു .
2004 ലെ  മികച്ച വിദ്യാഭ്യാസ , പ്രചോദന ചിത്രത്തിനുള്ള ദേശീയ ഫിലിം  അവാർഡ് ഈ സിനിമയ്ക്ക് പ്രഖ്യാപിച്ചെങ്കിലും , അത് ഗുമസ്തപിശകാണെന്നു പറഞ്ഞ് പിന്നീട് തിരുത്തി 3 ഭൂമിക്കുവേണ്ടി അവസാനത്തെ ബലി  (To die for land – the ultimate sacrifice) 2009 30 മിനുട്ടുകൾ തേർഡ് ഐ ഫിലിംസ് , പെഡസ്ട്രിയൻ പിക്ചേഴ്സ് സി ശരത്ചന്ദ്രൻ ചെങ്ങറയിലെ ദളിത് ഭൂസമരവും അതിന്റെ  രാഷ്ട്രീയവും പ്രമേയമാകുന്നു.
4 കയ്പ്പുനീർ ( The Bitter Drink) 2003 23 മിനുട്ടുകൾ തേർഡ് ഐ ഫിലിംസ് സി.ശരത്ചന്ദ്രൻ, പി. ബാബുരാജ് കൊക്കക്കോള കമ്പനിക്കെതിരെ 2002 തദ്ദേശീയരായ ആദിവാസികൾ തുടങ്ങിയ പ്ലാച്ചിമട സമരം ഉയർത്തുന്ന വിഷയങ്ങൾ പ്രമേയമാവുന്നു , 5 കനവ്(Dream) 2001 35 മിനുട്ടുകൾ സുധ ശരത്ചന്ദ്രൻ സി. ശരത്ചന്ദ്രൻ കേരളത്തിലെ ആദിവാസികളുടെ ജീവിതാവസ്ഥയുടെ പശ്ചാത്തലത്തിൽ വയനാട്ടിലെ കനവ്  സ്കൂളിനെക്കുറിച്ചുള്ള ഡോക്യുമെന്ററി 6 ബാക്കിപത്രം (Chaliyar - The Final Struggle) 1999 35 മിനുട്ടുകൾ തേർഡ് ഐ ഫിലിംസ് സി ശരത്ചന്ദ്രൻ, പി. ബാബുരാജ് ചാലിയാറിനെ മലിനമാക്കിക്കൊണ്ടിരുന്ന ഗ്രാസിം ഫാക്ടറിക്കെതിരായ ജനകീയ സമരവും വികസനകാഴ്ചപ്പാടും ആണ് ഈ ചിത്രത്തിന്റെ പ്രമേയം .
2000 ലെ മുംബൈ അന്തർദേശിയ ചലചിത്രമേളയിൽ പ്രത്യേക പരാമർശവും 2002 ലെ വാതാവരൺ ചലചിത്രമേളയിൽ ബ്രോൺസ് ട്രീ അവാർഡും നേടിയ ചിത്രം 7 നിങ്ങളുടെ സ്വന്തം ജോൺ(Yours truly John) 2008 100 മിനുട്ടുകൾ സി.ശരത്ചന്ദ്രൻ സി. ശരത്ചന്ദ്രൻ അന്തരിച്ച പ്രമുഖ സംവിധായകൻ ജോൺ എബ്രഹാമിനെക്കുറിച്ചുള്ള അനുസ്മരണ ചിത്രം 8 Save the Western Ghats March: The Kerala Experience' 1987 സി .
ശരത്ചന്ദ്രൻ 9 ‘No to Dams A Pooyamkutty Tale' 1988 സി. ശരത്ചന്ദ്രൻ 10 എല്ലാം അസ്തമിക്കും മുമ്പേ 1989 സി. ശരത്ചന്ദ്രൻ 11 വരാനിരിക്കുന്ന വസന്തം 2010 35 മിനിട്ടുകൾ തേർഡ് ഐ ഫിലിംസ് സി.ശരത്ചന്ദ്രൻ , പി. ബാബുരാജ് കാതികുടത്തെ നീറ്റാ ജലാറ്റിൻ ഫാക്റ്ററിക്കെതിരെയുള്ള ജനകീയ സമരം പ്രമേയമാക്കിയ ഈ ഡോക്യുമെന്ററി ശരത്ചന്ദ്രനു പൂർത്തിയാക്കാനായില്ല.
ബാബുരാജാണ് അതു പൂർത്തിയാക്കിയതു് .
12 നീതിയിൽ നിന്നു കുടിയൊഴിക്കപ്പെട്ടവർ ( Evicted from Justice: a video report on Muthanga massacre'  ) 2003 23 മിനുട്ടുകൾ തേർഡ് ഐ ഫിലിംസ് സി ശരത്ചന്ദ്രൻ മുത്തങ്ങ സമരത്തിന്റെ രാഷ്ട്രീയവും അതിനെതിരായ പോലീസ് നടപടിയും വെടിവെപ്പും പ്രമേയമാകുന്ന വീഡിയോ റിപ്പോർട്ട് അവലംബം [ https://www.thehindu.com/features/cinema/memories-on-celluloid/article3262428.ece [ https://www.deccanherald.com/content/61562/documentary-maker-sarathchandran-passes-away.html [ https://www.dnaindia.com/entertainment/report-documentary-filmmaker-sarathchandran-dies-in-rail-mishap-1366201 [ https://www.newindianexpress.com/cities/thiruvananthapuram/2012/mar/30/remembering-c-saratchandran-353886.html [ https://www.imdb.com/title/tt3039272/ പുറമെ നിന്നുള്ള കണ്ണികൾ ശരത്ചന്ദ്രന്റെ ചില ഡോക്യുമെന്ററികൾ Archived 2012-09-17 at the Wayback Machine .
മനുഷ്യസ്‌നേഹിയായ ചലച്ചിത്രകാരൻ Archived 2012-04-24 at the Wayback Machine .
C._Saratchandran എന്ന വിഷയവുമായി ബന്ധപ്പെട്ട ചിത്രങ്ങൾ വിക
്കിമീഡിയ കോമൺസിലുണ്ട്.
↑ {{ cite web }} : Check date values in: | date= ( help ) ; Italic or bold markup not allowed in: | publisher= ( help ) ↑ {{ cite web }} : Italic or bold markup not allowed in: | publisher= ( help )
സിങ് ബുരി പ്രവിശ്യ
സിങ് ബുരി ( തായ് : สิงห์บุรี, ഉച്ചാരണം [sǐŋ būrīː]) തായ്‌ലൻഡിലെ മദ്ധ്യ പ്രവിശ്യകളിൽ (ചാങ്‌വാട്ട്) ഉൾപ്പെട്ട ഒരു പ്രവിശ്യയാണ്.
അയൽ പ്രവിശ്യകൾ (വടക്ക് നിന്ന് ഘടികാരദിശയിൽ) നഖോൺ സവാൻ , ലോപ്ബുരി , ആങ് തോങ്, സുഫാൻ ബുരി, ചായ് നാറ്റ് എന്നിവയാണ്.
'സിംഹം' എന്ന അർത്ഥമുള്ള സംസ്‌കൃത പദമായ സിങ്ങ് എന്നതിൽ നിന്ന് ഇതിലെ സിങ് എന്ന പദവും സംസ്‌കൃത പദം പുരിയിൽ നിന്ന് എത്തിയ ബുരി എന്ന പദം ബുരി മുവാങ് അഥവാ 'സുരക്ഷിതമായ നഗരം' അല്ലെങ്കിൽ 'പട്ടണം' എന്നും അർത്ഥമാക്കുന്നും അതിനാൽ സിംഗപ്പൂരിൻ്റെ അതേ മൂലം പങ്കിടുന്ന 'സിംഹ നഗരം' എന്നതാണ് ഇതിൻറെ അക്ഷരീയ വിവർത്തനം.
ചാവോ ഫ്രായ നദീതടത്തിലെ പരന്ന തടത്തിലാണ് സിങ് ബുരി പ്രവിശ്യ സ്ഥിതി ചെയ്യുന്നത്.
ഈ പ്രവിശ്യയിലെ എൺപത് ശതമാനം പ്രദേശങ്ങളും വിശാലമായ പരന്ന പ്രദേശങ്ങളായതിനാൽ ഇവിടുത്തെ മണ്ണ് കൃഷിക്ക് അനുയോജ്യമാണ്.
വ്യത്യസ്ത വലിപ്പത്തിലുള്ള ചതുപ്പുനിലങ്ങളിൽ ചെറു ചരിവുകൾ ഉണ്ട്.
സമുദ്രനിരപ്പിൽ നിന്ന് ഏകദേശം 17 മീറ്ററാണ് ഈ പ്രദേശത്തിൻ്റെ ശരാശരി ഉയരം.
മഴക്കാലത്ത് വെള്ളപ്പൊക്കമുണ്ടാകുന്നു.
പ്രവിശ്യയിലെ മൊത്തം വനവിസ്തൃതി 0.4 ചതുരശ്ര കിലോമീറ്റർ (0.15 ചതുരശ്ര മൈൽ) ആണ്.
സിങ് ബുരി പ്രവിശ്യയിൽ ഉഷ്ണമേഖലാ സാവന്ന കാലാവസ്ഥയാണ് (കോപ്പൻ കാലാവസ്ഥാ വർഗ്ഗീകരണ വിഭാഗം Aw) അനുഭവപ്പെടാറുള്ളത്.
ഇവിടെ ശീതകാലം വരണ്ടതും ചൂടുള്ളതുമാണ്.
മെയ് മാസം വരെ താപനില ഉയരുന്നു.
മെയ് മുതൽ ഒക്ടോബർ വരെ നീണ്ടുനിൽക്കുന്ന മൺസൂൺ സീസണിൽ കനത്ത മഴയും പകൽ സമയത്ത് കുറച്ച് തണുത്ത താപനിലയും ഉണ്ടാകുമെങ്കിലും രാത്രികളിൽ ചൂട് തുടരുന്നു.
കാലാവസ്ഥാ സ്ഥിതിവിവരക്കണക്കുകൾ: ഏപ്രിലിൽ കൂടിയ താപനില 41.4 °C (106.5 °F) ആയിരിക്കുമ്പോൾ, ഏറ്റവും കുറഞ്ഞ താപനില ഡിസംബറിൽ 10.2 °C (50.4 °F) ആണ്.
ഏറ്റവും ഉയർന്ന ശരാശരി താപനില 36.8 °C (98.2 °F) ഉം, കുറഞ്ഞ ശരാശരി താപനില 20.6 °C (69.1 °F) ഉം ആണ്.
ശരാശരി വാർഷിക മഴ 1,125 മില്ലിമീറ്ററാണ്, സെപ്റ്റംബറിൽ ശരാശരി മഴയുള്ള ദിവസങ്ങൾ 17.6 ആണ്.
ഒക്ടോബർ മാസത്തിലെ 203.4 മില്ലിമീറ്ററാണ് പരമാവധി പ്രതിദിന മഴ.
ദ്വാരാവതി കാലഘട്ടം മുതൽ അയുത്തായ കാലഘട്ടം വരെയുള്ള ആദ്യകാല തായ് ചരിത്രത്തിൽ സിങ് ബുരി പ്രദേശത്തിന് ഒരു പ്രത്യേക പ്രാധാന്യം ഉണ്ടായിരുന്നു.
ഈ നഗരം യഥാർത്ഥത്തിൽ ചാക്സി നദിയുടെ തീരത്തായിരുന്നു നിർമ്മിക്കപ്പെട്ടത്.
നോയി നദിയുടെ പടിഞ്ഞാറ് ഭാഗത്തേക്കായിരുന്നു (സിംഗ് സുത്താര ക്ഷേത്രത്തിൻ്റെ തെക്ക്) ആദ്യത്തെ സ്ഥലംമാറ്റം, പിന്നീട് ടോൺ ഫോ ഉപജില്ലയിലെ പാക് ബാംഗ് ക്രാത്തോങ്ങിലേക്ക് മാറ്റി സ്ഥാപിച്ചു.
1869-ൽ ഇൻ ബുരി, ഫ്രോം ബുരി, സിങ് ബുരി എന്നീ ജില്ലകൾ ലയിച്ചു.
1895-ൽ ഈ മൂന്ന് ജില്ലകളും ക്രുങ് കാവോ പ്രവിശ്യയുടെ ("പഴയ തലസ്ഥാനം") മെന്തോൺ ക്രുങ് കാവോയുടെ നിയന്ത്രണത്തിലായി.
1896-ൽ നഗരം ബാംഗ് ഫുത്സ ഉപജില്ലയിലെ അവസാന ലക്ഷ്യസ്ഥാനത്തേക്ക് മാറ്റി.
1917-ൽ മുവാങ് ജില്ല അതിൻ്റെ പേര് ബാംഗ് ഫുത്സ ജില്ല എന്നാക്കി മാറ്റി.
1938-ൽ സർക്കാർ തലസ്ഥാന ജില്ലയുടെ പേര് പ്രവിശ്യയുടെ പേരിന് തുല്യമാക്കി മാറ്റി.
അതിനാൽ ബാംഗ് ഫുത്സ ജില്ല ഇന്നുവരെ മുവാങ് സിങ് ബുരി എന്ന പേര് ഉപയോഗിക്കുന്നു.
1939-ൽ സിംഗ് ജില്ലയെ ബാംഗ് രചൻ ജില്ല എന്ന് പുനർനാമകരണം ചെയ്തു.
പ്രവിശ്യാ മുദ്ര ഖായ് ബാംഗ് രചൻ്റെ ചരിത്രം അവതരിപ്പിക്കുംവിധമാണ് വിഭാവനം ചെയ്തിട്ടുള്ളത്.
1765-ൽ ബർമീസ് സൈന്യം അയുത്തായയെ ആക്രമിച്ചപ്പോൾ, ബാംഗ് രചനിലെ ഗ്രാമവാസികളുമായി ചേർന്ന് 11 നേതാക്കൾ അയുത്തായയുടെ വടക്ക് തമ്പടിച്ച ശത്രു സൈന്യവുമായി യുദ്ധം ചെയ്തു.
ഒടുവിൽ അവർ പരാജയപ്പെടുന്നതിന് മുമ്പ് അഞ്ച് മാസത്തേക്ക് ശത്രു സൈന്യ്ത്തെ വൈകിപ്പിക്കാൻ അവർക്ക് കഴിഞ്ഞുവെങ്കിലും താമസിയാതെ അയുത്തയയും വീണു.
എല്ലാ വർഷവും ഫെബ്രുവരി 4 ന് ഈ പ്രാദേശിക നായകന്മാരുടെ സ്മരണയ്ക്കായി ഒരു ചടങ്ങ് നടത്തപ്പെടുന്നു.
ഈ കഥ തായ്‌ലൻഡിൽ ഒരു സിനിമയുടെ ഇതിവൃത്തമായിരുന്നു.
1940 ൽ സൃഷ്ടിച്ച പഴയ മുദ്രയിൽ ഖായി ബാംഗ് രചൻ കോട്ട കാണിക്കുന്നു.
2004-ൽ സ്വീകരിച്ച പുതിയ മുദ്രയിൽ, ബർമ്മിയോട് ഏറ്റുമുട്ടിയ പതിനൊന്ന് നേതാക്കളെ കാണിക്കുന്നു.
പ്രവിശ്യാ വൃക്ഷം ചുവന്ന ചന്ദനമരമാണ് ( Adenanthera pavonina ).
അവലംബം ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ {{ cite web }} :  CS1 maint: postscript ( link ) ↑ {{ cite journal }} :  CS1 maint: postscript ( link ) ↑ {{ cite journal }} :  CS1 maint: postscript ( link ) Sing Buri Province എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സിന്ധി ഭക്ഷണവിഭവങ്ങൾ ഇംഗ്ലീഷ് വിലാസം https://ml.wikipedia.org/wiki/Sindhi_cuisine ഇന്ത്യൻ വിഭവങ്ങൾ എന്ന പരമ്പരയുടെ ഭാഗം പ്രാദേശിക വിഭവങ്ങൾ വടക്കേ ഇന്ത്യ പ്രധാന ലേഖനം
പാകിസ്താനിലെ സിന്ധ് പ്രദേശത്ത് താമസിക്കുന്ന സിന്ധ് ജനതയുടെ തനതായ ഭക്ഷണവിഭവങ്ങളെയും പാചകരീതിയേയും പറയുന്നതാണ്‌ സിന്ധി പാചകരീതി അല്ലെങ്കിൽ സിന്ധി ഭക്ഷണവിഭവങ്ങൾ.
( Sindhi cuisine ( ഉർദു : سندھی پکوان , ഹിന്ദി : सिंधी भोजन ) .
ഇന്ത്യയിലേക്ക് കുടിയേറി പാർത്ത സിന്ധി ജനതക്കിടയിലും ഈ പാചകരീതിയും ഭക്ഷണവിഭവങ്ങളും വ്യാപകമാണ്‌.
ഒരു ദിവസത്തെ പ്രധാന ഭക്ഷണത്തിൽ ധാരാളമായി ഗോതമ്പ് അടിസ്ഥാനമാക്കിയ ഭക്ഷണവും, അതിന്റെ കൂടെ അല്പ്പം അരി ഭക്ഷണവും (ചോറ്) ഒന്നോ രണ്ടോ കറികളും ഉണ്ടാകും.
സിന്ധി ഭക്ഷണത്തിലെ ചില പ്രധാന വിഭവങ്ങൾ താഴെപ്പറഞ്ഞിർക്കുന്നു.
സ്നാക്സ് കുട്ടി  (Mashed Roti [Bread] with sugar and butter) ലോലൊ, അല്ലെങ്കിൽ മിതി ലോലി (Sweeter version of koki (see below) - also made if you get chicken pox മാൽ അപുരൂ മിഠായി മാനി.
Maal-apuroo Mithaee Maanii (Sweet roti made with milk, butter, sugar) കു-നി കിച്-ആനി (Ku-ini Kich-anee )(Sindhi comfort food. A porridge like dish made with rice and served with yogurt) ഛൊല ധാബൽ (Chhola Dhabal - baked bread with chick peas in thick gravy) കാറോ ( Ka-raw-o - religious offering made with flour, ghee and sugar) ഭാട്ട് - (porridge, usually given to a sick child, but popular at all times) പ്രധാന ഭക്ഷണം സിന്ധി കറി (Sindhi Curry - chick pea flour and vegetables like lady finger, potato and eggplant. സേയൽ മനി    (Seyal Mani - Cooked Chappati in green sauce with tomato, coriander and spices).
സേയൽ ദാബ് റൊട്ടി (Seyal Dab-roti - variation of above, but instead of Chappati, use bread) സേയൽ ഫുൽക്കൊ (Seyal Phulko) ഭുഗി ഭജി (Bhugi Bhaji) സേയൽ ഭജി (Seyal Bhaji - mixed vegetables cooked with onion garlic paste) സാബു ദാൽ ചാവർ (Sabu dal chawar -  yellow daal with rice) കോകി (Koki - thick chapati can be made with onions and coriander or just plain salt and pepper) ലോലി/ലൊലൊ/ലോല (Loli/Lolo/Lola - a thick chappati with ghee, onion and coriander).
ലോലി ഡു-ധ് (Loli Du-dh  - as above, but served with yogurt. Some Sindhis will eat Loli with pickles, but many Sindhis don't consider it good form to mix yogurt and pickles).
പപ്പഡ് ( Pappad - a crisp and thin snack. Sindhi will generally eat this after a meal to digest food and in particular after an oily meal).
ഢോഡൊ (Dhodo Chutney - A thick roti with garlic paste and served with mint chutney) സയി ഭജി (Sai Bhaji - a spinach based gravy, sai means green - the colour of spinach) ബുഘ ചാവർ (Bugha Chawar - a browned rice) ഭുഗൽ ഭീഹ (Bhugal Bheeha (lotus root in thick curry ) ധംഗി ഫുൽകോ (Dhangi Fulko - moong beans with roti) കറി ചാവൽ (Curry Chawal - a tomato curry eaten with white rice - served with aloo took, a potato cutlet) ബേസൻ ജി ഭജി (Besan ji Bhaji - vegetable made of gram flour ) ഭുഗൽ തീവാർൺ (Bhugal Teewarn - a mutton dish) ജെര ഭുക്കിയോ (Jera Bhukiyoo - Fried liver, Kidney of goat) ദാൽ ടിക്കർ (Dal Tikkhar - daal yellow pulses) cooked in gravy eaten with crisp fried very thin matthi) ടിഖി ദാൽ ഖിചടി ( Tikhi Dal khichdi - thin yellow pulse served with variation of rice) ഭുഗ്ഗെ ചാവൽ (Bhugge Chawal - rice cooked in flavoured spices beige/ golden brown in colour with vegetable assortments) പാവ (Pava - goats legs) പക്ക്‌വാൻ (Pakkwan Dal - lentil and solid crunchy puri) കറി ചാവൽ ( Curry Chawal - It's Kathi Curry eaten with Rice ഫൊടേ വാരൊ  തിവാൻ (Phote waro Tivan -Lamb meat in cardamom) കീമോ ( Keemo - ground lamb meet) സെയാൽ പല്ലോ (Seyal Pallo - pomfret fish in garlic sauce) മധുരപലഹാരങ്ങളും പാനീയങ്ങളും താഡൽ വരോ (Varo - Indian sweet made with pistachio, almonds or other nuts) തോഷ് (Tosh - Sweet made with wheat atta and Sugar chaashni, looks like stick) ദോതി (Dothi - Sweet made with Wheat atta and Sugar chaashni, looks like big peda) ഗിയര (Geara - Called emarti in North India) മൂംതാൾ (Moomthal - Indian sweet) ഖിർണി (Khi-r-ni - hot drink made with milk with flavours of cardamoms and saffron) ശെർബെർട് മെസു ടിക്കി (Mesu Tikki - Sweet made with Gram flour and in light orange or yellow color) ഫലൂഡ (falooda - vermiclli and ice on top of ice cream) ബൂരാണി (Boorani - A yellow colored sweet made by processing flowers)
പുറത്തേക്കുള്ള കണ്ണികൾ Sindhi Rasoi: Tempting Sindhi recipes with photos detailed preparation Plenty of Sindhi Food Recipes Archived 2010-05-29 at the Wayback Machine .
Sindhi food recipes 2 Archived 2007-12-27 at the Wayback Machine .
Sindhi recipes Archived 2010-08-04 at the Wayback Machine .
Simply Sindhi Recipes: Keep it simple, keep it Sindhi Archived 2010-07-21 at the Wayback Machine .
http://www.panjakhada.com
സുഗന്ധവ്യഞ്ജനം ഇംഗ്ലീഷ് വിലാസം https://ml.wikipedia.org/wiki/Spice ഒരു കൂട്ടം ഇന്ത്യൻ സുഗന്ധവ്യഞ്ജങ്ങൾ
ഭക്ഷ്യ വസ്തുക്കൾക്ക് സ്വാദും മണവും നിറവും നൽകാനും കേടുപറ്റാതെ നിർത്താനും ഉപയോഗിക്കുന്ന ഉണങ്ങിയ കാർഷിക വിളകൾക്കാണ് സുഗന്ധവ്യഞ്ജനം എന്നു
പറയുന്നത്.
ചിലപ്പോൾ മറ്റു ചില സ്വാദുകൾ മറയ്ക്കാനും സുഗന്ധവ്യഞ്ജങ്ങൾ ഉപയോഗിക്കാറുണ്ട്Sometimes a spice is used to hide other flavors.
കുരുമുളക് , ഗ്രാമ്പൂ , ഏലം എന്നിവ സുഗന്ധവ്യഞ്ജനങ്ങൾക്ക് ഉദാഹരണമാണ്‌.
അവലംബം പുറത്തേയ്ക്കുള്ള കണ്ണികൾ Spices in the 1600-th century Tudor time യൂട്യൂബിൽ Spices എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Pungency of spices
സീത അമ്മൻ ക്ഷേത്രം
മദ്ധ്യ ശ്രീലങ്കയിലെ നുവാര ഏലിയ ജില്ലയിൽ സ്ഥിതിചെയ്യുന്ന ഒരു പുരാതന വൈഷ്ണവ ഹിന്ദു ക്ഷേത്രമാണ് സീത അമ്മൻ കോവിൽ .
അശോക് വാടിക സീതാ ക്ഷേത്രം, സീത എലിയ സീതൈ അമ്മാൻ തിരുക്കോവിൽ എന്നിങ്ങനെ വിവിധ പേരുകളിലും ഈ ക്ഷേത്രം അറിയപ്പെടുന്നു.
ക്ഷേത്രത്തിലെ നാടോടിക്കഥകൾക്ക് ഹൈന്ദവ ഇതിഹാസമായ രാമായണവുമായി ആഴത്തിലുള്ള ബന്ധമുണ്ട്.
ഇതിഹാസ പ്രകാരം, ലങ്കയിലെ രാജാവായിരുന്ന രാവണൺ സീതയെ തട്ടിക്കൊണ്ടുപോയതിന് ശേഷം അവളെ ഈ സ്ഥലത്തേക്ക് കൊണ്ടുവന്നു.
തൻ്റെ സഹോദരിയായ ശുർപ്പണഖയോട് കാണിച്ച അനാദരവിന് രാമനോടും ലക്ഷ്മണനോടും പ്രതികാരം ചെയ്യുന്നതിനായാണ് രാവണൻ സീതയെ ഇവിടേയ്ക്ക് തട്ടിക്കൊണ്ടുവന്നത്.
രാമായണത്തിൽ, രാവണൻ സീതയ്ക്ക് തന്റെ കൊട്ടാരത്തിൽ ഒരിടം വാഗ്ദാനം ചെയ്തെങ്കിലും സീത അത് നിരസിക്കുകയും പകരം രാമൻ സീതയെ രക്ഷിക്കുന്നതിനായി വരുന്നതും കാത്തു വനവാസത്തിൽ തുടരാൻ തീരുമാനിക്കുകയും ചെയ്തു.
സീതയ്ക്ക് വസിക്കാനായി തെരഞ്ഞെടുത്ത ക്ഷേത്രത്തിന് സമീപം രാവണൻ ഒരു പ്രകൃതിദത്തമായ ഉദ്യാനം സൃഷ്ടിച്ചു.
ഈ ഉദ്യാനം ഇപ്പോൾ ഹഗ്ഗല ബൊട്ടാണിക്കൽ ഗാർഡൻ എന്നറിയപ്പെടുന്നു.
അസുര സ്ത്രീകളുടെ കാവലിൽ സീത കുളിക്കുകയും രാമന്റെ വരവ് വരെ ധ്യാനിക്കുകയും ചെയ്ത സ്ഥലമാണ് അടുത്തുള്ള നദിയെന്ന് പറയപ്പെടുന്നു.
ഹനുമാൻ സീതയെ ആദ്യമായി കണ്ടുമുട്ടുകയും പ്രതീക്ഷയുടെ അടയാളമായി രാമന്റെ വിവാഹമോതിരം നൽകുകയും ചെയ്ത സ്ഥലമാണിതെന്നും വിശ്വസിക്കപ്പെടുന്നു.
ലോകത്തിലെ ഏക സീതക്ഷേത്രമാണ് ഈ ക്ഷേത്രമെന്ന് വിശ്വസിക്കപ്പെടുന്നു.
ആദ്യകാലത്ത്, ഈ സ്ഥലത്ത് രാമൻ , ലക്ഷ്മണൻ , സീത എന്നിവരെ പ്രതിനിധീകരിക്കുന്ന കല്ലുകളുള്ള ഒരു ലളിതമായ ക്ഷേത്രം ഉണ്ടായിരുന്നു.
ബ്രിട്ടീഷുകാർ കരാർ തൊഴിലാളികളായി കൊണ്ടുവന്ന ഇന്ത്യൻ തമിഴർ ഇവിടെ എത്തിയപ്പോൾ അവർ ഇന്നുകാണുന്ന ക്ഷേത്രം നിർമ്മിച്ചു.
ഇന്നും ഈ ക്ഷേത്രം പരിപാലിക്കുന്നത് തദ്ദേശീയ ശ്രീലങ്കൻ തമിഴരെക്കാൾ ശ്രീലങ്കയിലെ ഇന്ത്യൻ തമിഴരാണ്.
രാമായണസ്ഥലങ്ങളിലേക്കുള്ള തീർത്ഥാടനത്തിന്റെ ഭാഗമായി ഇന്ത്യക്കാർ ഈ ക്ഷേത്രം പ്രധാനമായും സന്ദർശിക്കുന്നു.
മദ്ധ്യ ശ്രീലങ്കയിലെ പ്രധാന പട്ടണമായ നുവാര ഏലിയയിൽ നിന്ന് 8 കി.
മീ (26,000 അടി) കിലോമീറ്റർ തെക്കുകിഴക്കായി പേരദേനിയ-ബദുള്ള-ചെങ്കളടി ഹൈവേയിലാണ് സീത ഏലിയയിലാണ് സീത ക്ഷേത്രം സ്ഥിതി ചെയ്യുന്നത്.
രാമായണമനുസരിച്ച് സീതയ്ക്കായി രാവണൻ സൃഷ്ടിച്ച പൂന്തോട്ടമാണെന്ന് വിശ്വസിക്കപ്പെടുന്ന ഹഗ്ഗല ബൊട്ടാണിക്കൽ ഗാർഡൻ ക്ഷേത്രത്തിന് ഏകദേശം 1.7 കി.
മീ (5,577 അടി 5 ഇഞ്ച്) കിലോമീറ്റർ (1 മൈൽ) തെക്കുകിഴക്കായി സ്ഥിതിചെയ്യുന്നു.
ഹൈന്ദവ ഇതിഹാസമായ രാമായണമനുസരിച്ച്, അശോക വാടിക സീത ക്ഷേത്രം എന്നും അറിയപ്പെടുന്ന സീത ഏലിയ സീതായ് അമ്മൻ തിരുക്കോവിൽ, സീതയെ രാക്ഷസ രാജാവായ രാവണൻ തടവിലാക്കിയ സ്ഥലമാണെന്ന് വിശ്വസിക്കപ്പെടുന്നു.
തടവിലാക്കപ്പെട്ട ഈ സ്ഥലത്തു നിന്ന് തന്നെ രക്ഷിക്കാൻ  സീത തന്റെ ഭർത്താവ് രാമനുവേണ്ടി ദിവസവും പ്രാർത്ഥിക്കുന്നു.
മധ്യ ശ്രീലങ്കയിലെ നുവാര ഏലിയ ജില്ലയിൽ സ്ഥിതി ചെയ്യുന്ന ഈ ക്ഷേത്രത്തിന് ചുറ്റും പുരാണവുമായി ബന്ധമുള്ള മറ്റ് പ്രധാനപ്പെട്ട  സ്ഥലങ്ങളും ഉണ്ട്.
അശോക വാടികയിലെ തടവിൽവെച്ച് സീതാദേവിയുടെ ആവശ്യങ്ങൾ നിറവേറ്റുന്നതിനായി രൂപീകരിച്ചതായി പറയപ്പെടുന്ന ഒരു അരുവി ക്ഷേത്രത്തിനടുത്തുകൂടി ഒഴുകുന്നു.
സീത ഈ അരുവിയിൽ കുളിച്ചതായി വിശ്വസിക്കപ്പെടുന്നു.
അരുവിക്ക് കുറുകെ പാറയുടെ മുഖത്ത് വൃത്താകൃതിയിലുള്ള താഴ്ന്ന പ്രദേശങ്ങൾ ഉണ്ട്, അവ ഹനുമാന്റെ കാൽപ്പാടുകളായി കണക്കാക്കപ്പെടുന്നു.
രാമായണമനുസരിച്ച്, ഹനുമാൻ ഈ സ്ഥലത്ത് വച്ച് സീതയെ കണ്ടുമുട്ടുകയും പ്രതീക്ഷയുടെ അടയാളമായി രാമന്റെ വിവാഹമോതിരം സീതക്ക് നൽകുകയും ചെയ്തു.
സീതയ്ക്ക് രാമന്റെ വരവിനായി കാത്തിരിക്കുന്നതിനായി രാവണൻ ഇപ്പോൾ ഹക്ഗാല ബൊട്ടാണിക്കൽ ഗാർഡൻ എന്നറിയപ്പെടുന്ന ഒരു പ്രകൃതിദത്ത ഉദ്യാനം സൃഷ്ടിച്ചിരുന്നു.
പുരാണ പ്രാധാന്യത്താൽ സമ്പന്നമായ ഈ സ്ഥലം സീതയുടെ ഭക്തിയുടെയും സഹിഷ്ണുതയുടെയും പ്രതീകമായി രാമായണത്തിൽ വിശ്വസിക്കുന്ന ഭക്തരെയും മറ്റ് വിനോദസഞ്ചാരികളെയും ആകർഷിക്കുന്നു.
Divurumpola Ravana Ella Ashok Vatika Munneswaram Ramboda Hanuman Temple Kelani Palace Koneswaram Nilavarai Well Ram Setu Dolukanda Mt Wariyapola Laggala Sigiriya Fortress Kanniya Hot Springs class=notpageimage| ശ്രീലങ്കയിലെ രാമായണവുമായി ബന്ധപ്പെട്ട സ്ഥലങ്ങൾ സിനിമ
2024ൽ പുറത്തിറങ്ങിയ പാരഡൈസ് എന്ന സിനിമയിലെ ചിലഭാഗങ്ങൾ ഈ ക്ഷേത്രത്തിന്റെ ചുറ്റുമായി ചിത്രീകരിച്ചിട്ടുണ്ട്.
പ്രാചി തെഹ്ലാൻ
പ്രാചി തെഹ്ലാൻ (ജനനം: ഒക്ടോബർ 2, 1993) ഒരു ഇന്ത്യൻ നെറ്റ്ബോൾ, ബാസ്കറ്റ്ബോൾ താരവും  നടിയാണ്.
2010 ലെ കോമൺവെൽത്ത് ഗെയിംസിലും 2010-2011 ലെ മറ്റ് ഏഷ്യൻ ചാമ്പ്യൻഷിപ്പിലും ഇന്ത്യയെ പ്രതിനിധീകരിച്ച ഇന്ത്യ നെറ്റ്ബോൾ ടീമിന്റെ ക്യാപറ്റാനായിരുന്നു പ്രാചി.
പ്രാചിയുടെ നായകത്വത്തിൽ  2011 ലെ സൗത്ത് ഏഷ്യൻ ബീച്ച് ഗെയിംസിൽ ഇന്ത്യൻ ടീമിന്റെ ആദ്യ കിരീടം ഇന്ത്യ സ്വന്തമാക്കി.